|  |  |  |
| --- | --- | --- |
| **COMISIA****NAŢIONALĂ DE INTEGRITATE** **A REPUBLICII MOLDOVA** |  | **НАЦИОНАЛЬНАЯ****АНТИКОРРУПЦИОННАЯ КОМИССИЯ****РЕСПУБЛИКИ МОЛДОВА** |

MD-2068, mun. Chişinău, str. Alecu Russo,1

Tel.(373 22) 820 601, fax (373 22) 820 602, [www.cni.md](http://www.cni.md), e-mail:info@cni.md

**ACT DE CONSTATARE**

**Nr. 03 / 133**

mun. Chișinău  21 aprilie 2016

Comisia Națională de Integritate (în continuare CNI sau Comisia) în componența membrilor: Victor Strătilă – Vicepreședinte, Leonid Morari, Dumitru Prijmireanu, Vera Lupu, examinînd rezultatele controlului *privind eventuala încălcare a regimului juridic al declarării veniturilor și proprietății pentru anul 2014*, admisă de către **dna Hotnog Aliona, procuror în cadrul Procuraturii Generale, IDNP 2000001181962,** adoptă prezentul act de constatare.

 În temeiul prevederilor pct. 4 lit. a) din Regulamentul CNI, aprobat prin Legea nr. 180 din 19.12.2011, al Ordinului Președintelui CNI nr. 27 din 10.08.2015 și art. 11 al Legii nr. 1264 din 19.07.2002 *privind declararea și controlul veniturilor și al proprietății persoanelor cu funcție de demnitate publică, judecătorilor, procurorilor, funcționarilor publici și a unor persoane cu funcție de conducere,* s-a efectuat verificarea prealabilă a declarațiilor de interese personale și cu privire la venituri și proprietate pentru anul 2014, a dnei Hotnog Aliona, procuror în cadrul Procuraturii Generale.

 Drept rezultat, prin contrapunerea informațiilor indicate în declarații cu informațiile din bazele de date disponibile CNI, au fost stabilite divergențe.

În acest context, Comisia a dispus inițierea controlului privind eventuala încălcare a regimului juridic al declarării veniturilor și proprietății pentru anul 2014, în privința procurorului Hotnog Aliona, aprobînd în acest sens procesul verbal nr. 03/297 din 24.12.2015.

Sub aspect procedural, conformîndu-se prevederilor pct. 44 al Regulamentului Comisiei Naționale de Integritate, aprobat prin Legea nr. 180 din 19.12.2011, Comisia a informat pe dna Hotnog Aliona, prin scrisoarea nr. 03/3201 din 31.12.2015 despre inițierea procedurii de control, concomitent fiindu-i explicate drepturile conform pct. 48 al Regulamentului menționat.

 De menționat, că dna Hotnog Aliona a prezentat explicații și documente necesare efectuării controlului.

În temeiul pct. 46 al Regulamentului menționat, Comisia a solicitat autorităților competente informațiile și documentele necesare pentru realizarea controlului.

*Examinarea documentelor prezentate Comisiei în cadrul controlului atestă următoarele:*

Dna Hotnog Aliona, a fost numită în funcția de procuror în secția judiciar-penală a Procuraturii Generale, în baza Ordinului Procurorului General nr. 336-p din 11.06.2002

 Persoana vizată, deține calitatea de subiect ai declarării veniturilor și proprietății în baza prevederilor lit. a), pct.(1), art.3 din Legea nr. 1264–XV din 19.07.2002 *privind declararea şi controlul veniturilor şi al proprietății persoanelor cu funcții de demnitate publică, judecătorilor, procurorilor, funcționarilor publici şi a unor persoane cu funcţie de conducere*, fiind procuror, căruia i se aplică dispozițiile Legii nr. 199 din 16.07.2010 *cu privire la statutul persoanelor cu funcții de demnitate publică* și a Legii nr.294 din 25.12.2008 *cu privire la Procuratură*.

Declarațiile de interese personale, precum și cu privire la venituri și proprietate pentru anul 2014, au fost depuse de către dna Hotnog Aliona, pe propria răspundere, respectiv la 24.03.2015 și 25.03.2015.

Controlul declarației cu privire la venituri și proprietate pentru anul 2014, denotă următoarele:

 **La capitolul I. ”Venituri”:**

 **La pct. 1.** ,,*Venitul obținut la locul de muncă de bază*”:

 **La subpunctul 1.1.** ,,*Venitul obținut la locul de muncă de bază de către titular*”, dna Hotnog Aliona, a declarat venit în mărime de 85 959.55 lei, salariul funcției de procuror.

**La subpunctul 1.2.** ,,*Venitul obținut la locul de muncă de bază de către soție*”, dna Hotnog Aliona, a declarat venitul soțului său, Hotnog Mihail, în mărime de 48 000 lei.

Baza de date a Inspectoratului Fiscal, disponibilă CNI, confirmă venitul obținut de către dna Hotnog Aliona, însă prezintă informații despre venitul soțului Hotnog Mihail, în mărime de 40 564.48 lei, ce este cu 7 435.52 lei mai mult decît venitul indicat în declarație.

**La pct. 9.** *„Venitul obținut din alte surse legale (pensii, burse, îndemnizații, premii, etc.)”,* dna Hotnog Aliona nu a declarat informații.

În cadrul controlului, au fost identificate nedeclarate două transferuri rapide, desfășurate prin intermediul BC ”Victoriabank” S.A.(*scrisoarea nr. 242-B-16 din 27.01.2016*):

1. La 05.09.2014, dna Hotnog Aliona a primit 50 euro din partea dnei Butnaru Natalia din Italia;
2. La 19.09.2014, dna Hotnog Aliona a primit 30 euro din partea dnei Butnaru Natalia din Italia.

La acest capitol, dna Hotnog Aliona a explicat următoarele: ”*Dat fiind lipsa informației și imposibilitatea la momentul îndeplinirii declarațiilor, de a constata cu precizie suma salarială ridicată de soțul Hotnog Mihail, din cauza problemelor de ordin juridic cu angajatorul, fapt pentru care suma a fost indicată cu aproximație. Cît privește transferurile bancare în sumă de 50 euro și 30 euro, primite prin intermediul S.A. Victoriabank, în cursul anului 2014, au fost ridicate și ulterior remise părinților expeditorului Botnari Natalia. Nu au fost indicate în declarație, deoarece nu au fost preluate personal cu titlu de proprietate”.*

Astfel, la acest capitol au fost stabilite următoarele divergențe și omisiuni, admise de dna Hotnog Aliona :

 1.Nu a indicat două transferuri bănești în sumă totală de 80 euro;

 2.A majorat venitul soțului, Hotnog Mihail pentru anul 2014 cu 7 435.52 lei.

**La capitolul II. Bunuri Imobile**

**La pct. 1.***„Terenuri”,* dna Hotnog Aliona a declarat:

|  |  |  |  |  |  |  |  |
| --- | --- | --- | --- | --- | --- | --- | --- |
| Nr. cadastral/localitatea | Categoria\* | Anul dobîndirii | Suprafața | Cota-parte | Valoare cadastrală | Modul de dobîndire | Titular |
| Raionul Ialoveni, s. Horești | Teren pentru construcții | 11.12.2012 | 0,10 ha | ---- | ---- | Decizia nr. 0915 a Consiliului comunei Horești | Hotnog Mihail |

**La pct. 2.** *„Clădiri”,* nu a declarat informații.

Agenția Relații Funciare și Cadastru, prin răspunsul nr. 36/01-08/260 din 11.02.2016, comunică despre lipsa bunurilor imobile în proprietatea soților Hotnog Aliona și Mihail, pe teritoriul Republicii Moldova.

Totodată, daza de date „Acces”, disponibilă CNI, prezintă informații privind aflarea în folosința soților Hotnog Aliona și Mihail a casei de locuit, situate în s. Horești, r-nul Ialoveni.

Dna Hotnog Aliona a explicat: ”*Terenul cu suprafața de 0,10 ha, atribuit lui Hotnog Mihail, a fost indicat, pentru preîntîmpinarea încălcărilor ce țin de integritate, la moment înregistrarea dreptului de proprietate fiind în curs de perfectare în cadrul Oficiului Cadastral Ialoveni. Nu a fost indicată în declarație casa de locuit din s. Horești, r-nul Ialoveni, ce aparține socrului Hotnog Gheorghii, deoarece nu s-a aflat niciodată în posesie nemijlocită.*”.

Astfel, la acest capitol dna Hotnog Aliona nu a declarat aflarea în folosință a casei de locuit situate în s. Horești, r-nul Ialoveni.

 **La capitolul III. Bunuri mobile,** dna Hotnog Aliona nu a declarat informații.

 Baza de date ACCES indică aflarea în proprietatea soțului Hotnog Mihail, din 11.08.2009 a autoturismului de model „Opel Vectra”, anul fabricării 1993, cu n/î ”IL AX 367”.

 La acest capitol, dna Hotnog Aliona a explicat următoarele : „*Autoturismul dat nu a fost indicat în declarația de venituri și proprietate pentru anul 2014, deoarece starea lui este precară, fapt pentru care nu se utilizează. În declarația pentru anul 2015 a fost indicat.”*

 Prin urmare dna Hotnog Aliona nu a declarat autoturismului de model „Opel Vectra”, anul fabricării 1993, aflat în posesia soțului, Hotnog Mihail din 11.08.2009.

 **La capitolul IV ”Active financiare”**,

 **La pct. 1.** *„Conturi bancare, fonduri de investiții, forme echivalente de economisire și investire”*, dna Hotnog Aliona a declarat:

 **Cont de card salarial**, la BC”**Banca de Economii**” S.A., deschis în anul 2011, titular Hotnog Aliona.

 În cadrul controlului s-a stabilit, că dna Hotnog Aliona mai deține următoarele conturi bancare :

 **1.Cont de card**, nr. **2259102050**, în valută MDL, la BC ,,**Moldova Agroindbank**” S.A.,(*scrisoarea cu nr. 29110/46 din 29.01.2016*), deschis la 14.04.2004, sold la 01.01.2014 în mărime de 7.64 lei, sold la 31.12.2014 în mărime de 0.00 lei, rulaj total pentru perioada 01.01.2014-31.12.2014 în mărime de **31.13 lei**.

 **2.Cont de card**, nr. **22592375130**, în valută MDL, la BC ,,**Moldova Agroindbank**” S.A.,(*scrisoarea cu nr. 29110/46 din 29.01.2016*), deschis la 16.09.2014, sold la 16.09.2014 în mărime de 0.00 lei, sold la 31.12.2014 în mărime de 0.17 lei, rulaj total pentru perioada 16.09.2014-31.12.2014 în mărime de **4 900.17 lei**.

 **3.Card de credit**, nr. **15122375131**, în valută MDL, la BC ,,**Moldova Agroindbank**” S.A.,(*scrisoarea cu nr. 29110/46 din 29.01.2016*), deschis la 16.09.2014, sold la 01.01.2014 în mărime de 0.00 lei, sold la 31.12.2014 în mărime de 2 080.23 lei, rulaj total pentru perioada 16.09.2014-31.12.2014 în mărime de **9 381.51 lei**.

**La pct. 2.** *„Plasamente, obligațiuni, cecuri, cambii, certificate de împrumut, investiții directe în moneda națională sau străină”*, dna Hotnog Aliona nu a declarat informații.

 Societatea de registru ”Registru-Corect” comunică, prin scrisoarea nr. 101/6 din 02.02.2016, despre deținerea în proprietate, de către Hotnog Mihail a 4 acțiuni, cu valoarea nominală de 1 leu, emise de ”Basarab-Vin” S.A. (în proces de insolvabilitate).

Referitor la lacunele admise, dna Hotnog Aliona a explicat: „*Contul nr. 2259102050, deținut din 2004 la SA „Agroindbank”, a fost utilizat pentru transferul salariului obținut în funcția de procuror în cadrul Procuraturii Nisporeni. Din lipsa informației despre închiderea contului, acesta există pînă la moment, nefiind însă utilizat ca atare. Cardul de credit nr. 15122375131, nu a fost declarat deoarece, activele financiare de ”iure” erau eliberate de SA „Agroindbank” pe numele Hotnog Aliona, dar ”de facto” nu erau ridicate de pe contul bancar. Contul nr. 22592375130, are atribuții nemijlocite la cardul de credit, constituind card de debit, pe care urmau a fi depuse mijloace financiare, cu titlu de dobîndă a băncii. Despre faptul că cardul de debit conține un cont aparte nu a cunoscut*. *Despre* *acțiunile în număr de 4, cu valoarea totală de 4 lei la compania „Basarabia- Vin”, aflată în curs de insolvabilitate, pe numele lui Hotnog Mihail, nu a cunoscut. Originea acestora ține de activitatea soacrei, Hotnog Alexandra în cadrul companiei date în perioada anilor 90.”*

Prin urmare, dna Hotnog Aliona nu a declarat 3 conturi bancare și 4 acțiuni, cu valoarea nominală de 1 leu fiecare, în cadrul companiei „Basarab-Vin”, titular Hotnog Mihail.

**La capitolul V. ,,Cota parte în capitalul social al societăților comerciale”,** dna Hotnog Aliona nu a indicat informații.

Camera Înregistrării de Stat prin răspunsul nr. 05/144/2 din 25.01.2016, comunică că, soții Hotnog Aliona și Mihail, nu figurează în calitate de administratori sau asociați ai persoanelor juridice.

La acest capitol careva divergențe nu s-au stabilit.

**La capitolul VI. ,,Datorii”**, dna Hotnog Aliona a declarat:

|  |  |  |  |  |  |  |
| --- | --- | --- | --- | --- | --- | --- |
| Creditor | Contractat în anul | Scadent la | Rata dobînzii | Suma inițială | Valută | Debitor |
| SA „Basconslux”Contract de investiții în construcții | 15.03.2011 | 2015 | \_\_\_\_ | 17 816 | MDL la cursul valutar al Băncii | Hotnog Aliona |

Dna Hotnog Aliona a explicat următoarele : *„Suma inițială menționată la contractul de investiții din 15.03.2011 este exprimată în euro. În anul 2014 investiții financiare în baza contractului dat nu au fost efectuate.”*

Luînd în considerație confirmările prezentate din partea SA „Basconslux”, despre efectuarea plăților, la acest capitol nu au fost stabilite divergențe.

Este de menționat că, în cadrul controlului, între veniturile realizate pe parcursul anului 2014 şi proprietatea dobîndită în aceeași perioadă, de către dna Hotnog Aliona, nu a fost stabilită o diferență vădită.

Generalizînd cele menționate, se conchide că contrar prevederilor art. 4 și art. 5 ale Legii nr. 1264 din 19.07.2002, dna Hotnog Aliona, în declarația cu privire la venituri și proprietate pentru anul 2014 au fost stabilite următoarele divergențe și omisiuni:

1. Nu a declarat două transferuri bănești în sumă totală de 80 euro;
2. A declarat inexact venitul soțului, Hotnog Mihail pentru anul 2014, majorîndu-l cu 7 435.52 lei;
3. Nu a declarat aflarea în folosință a casei de locuit situate în s. Horești, r-nul Ialoveni.
4. Nu a declarat autoturismului de model „Opel Vectra”, anul fabricării 1993, aflat în posesia soțului, Hotnog Mihail din 11.08.2009;
5. Nu a declarat 3 conturi bancare;
6. Nu a declarat 4 acțiuni, cu valoarea nominală de 1 leu fiecare, în cadrul companiei „Basarab-Vin”, titular Hotnog Mihail.

 Astfel, în limita informației și a documentelor disponibile, avînd în vedere explicațiile dnei Hotnog Aliona, ținînd cont de faptul că omisiunile admise în conținutul declarației depuse, în opinia Comisiei, nu au fost făcute cu rea-credință, totodată nefiind stabilită o diferență vădită între veniturile realizate pe parcursul anului 2014 și proprietatea dobândită în aceeași perioadă, se constată lipsa încălcării intenționate a regimului juridic al declarării veniturilor și proprietății pentru anul 2014 de către dna Hotnog Aliona.

În conformitate cu prevederile pct. pct. 27, 28, 29 și 58 ale Regulamentului Comisiei Naţionale de Integritate, aprobat prin Legea nr.180 din 19.12.2011, Comisia,-

 **DISPUNE:**

1.Clasarea cauzei în legătură cu lipsa încălcării intenționate a regimului juridic al declarării veniturilor și proprietății pentru anul 2014, de către dna Hotnog Aliona, procuror în cadrul Procuraturii Generale;

 2.Comunicarea Actului de constatare dnei Hotnog Aliona;

 **Vicepreședintele Comisiei**

 **Naționale de Integritate Victor STRĂTILĂ**